1.மைக்ரோமாக்ஸ் ஏ 60 (Micromax A 60): ஆண்ட்ராய்ட் சிஸ்டத்தில் இயங்கும், விலை குறைந்த ஸ்மார்ட் போனாக, மைக்ரோமாக்ஸ் ஏ 60 உள்ளது. இதன் அதிக பட்ச விலை ரூ.6,500. இதில் வேகமாக டைப் செய்திட ஸ்வைப் கீ போர்டு உள்ளது. இதில் டைப் செய்வதனை டைப்பிங் என்று சொல்லாமல், ஸ்வைப்பிங் என்று சொல்லும் அளவிற்கு தனித் தன்மை உடையதாக உள்ளது. இது போதாது என்று, கையில் எழுதுவதனைப் புரிந்து டெக்ஸ்ட்டாக மாற்றும் வசதியும் உள்ளது. இதில் 600 மெஹா ஹெர்ட்ஸ் வேகத்தில் இயங்கும் ப்ராசசர் தரப்பட்டுள்ளது. 2.8 அங்குல ரெசிஸ்டிவ் டச் ஸ்கிரீன், எட்ஜ், ஜி.பி.ஆர்.எஸ். தொழில் நுட்பம், ஜி.பி.எஸ்., A2DP இணைந்த புளுடூத், 3 மெகா பிக்ஸெல் கேமரா, 32 ஜிபி வரை நினைவகத்தினை அதிகப்படுத்தும் வசதி கொண்ட மைக்ரோ எஸ்.டி. கார்ட் ஸ்லாட், 3.5 மிமீ ஆடியோ ஜாக் தரப்பட்டுள்ளன.